Έλσα, άνοιξε την πόρτα! Σε παρακαλώ! Σε παρακαλώ!
Είσαι πολύ φοβητσιάρα.
Κόπανε. Αυτό ήταν. Τελείωσε.
-Όχι, δεν πρόκειται. -Δώσ' το μου.
-Χάλια η ταινία. -Τι λες; Η ταινία τα σπάει.
Ναι, καλά. Επόμενη.
Δεν μ' αρέσει να βλέπω θρίλερ γεμάτα σάλτσες.
Συγγνώμη, αλλά για να γιορτάσουμε την Παρασκευή και 13 αύριο,
πρέπει να κάνουμε μαραθώνιο τρόμου.
Είναι κουραστικό, Ντόσον.
Όπως σ' αυτές τις ταινίες. Σε συναρπάζει η σκοτεινή πλευρά.
Σ' αρέσει να τρομάζεις τον κόσμο, ειδικά εμένα.
Μ' αρέσει η αδρεναλίνη. Οι ταινίες τρόμου προσφέρουν θετικά παραδείγματα
απλών ανθρώπων που ξεπερνούν τους φόβους τους και νικούν το κακό.
Άσ' το για το μάθημα κινηματογράφου.
Αυτές οι ταινίες είναι περιττά βίαιες κι ανούσιες για την κοινωνία.
Σεμνότυφη.
...αυτό το θέμα αργότερα στις ειδήσεις.
Υπάρχει αρκετό κακό στον κόσμο και χωρίς να γίνεται ταινία.
Δεν χρειάζεται να βλέπω έναν μασκοφόρο να πετσοκόβει κορίτσια.
Ο κόσμος είναι ήδη αρκετά τρομακτικός.
Οι αρχές φοβούνται ότι ο Δολοφόνος Γυναικών ξαναχτύπησε.
Το πτώμα της 18χρονης Αμάντα Φέρις βρέθηκε σήμερα στη Βοστόνη.
Είναι το πέμπτο θύμα του κατά συρροή δολοφόνου...
Βλέπεις τι εννοώ;
Να το παράδειγμα. Γιατί να έχουμε ταινίες τρόμου
για να μας θυμίζουν πόσο αρρωστημένος είναι ο κόσμος;
Λες μεγάλα λόγια, Τζόι.
Και το επιχείρημά σου είναι βάσιμο, αλλά αποφεύγεις το πραγματικό θέμα.
Το οποίο είναι;
Είσαι πρώτης τάξεως φοβητσιάρα.
Παράτα μας. Ας δούμε κάτι άλλο.
Αυτό με κάνει κακό άνθρωπο; Ξέρω μόνο ότι βρήκα κάποιον...
Καλύτερο.
...που δεν ήταν τόσο καλός μαζί μου και πέθανε.
Γιατί να τον αφήσω να φύγει, όταν όλο μου το κορμί
λέει ότι αυτός είναι ο εκλεκτός;
Ντόσον, πού είσαι; Πού πήγες;
Ντόσον. Δεν με τρομάζεις. Όχι.
Ντόσον;
Ντόσον, είσαι τόσο προβλέψιμος.
Σαν τις ταινίες σου.
Όχι, εσύ είσαι προβλέψιμη.
Ντόσον!
Έλα.
ΛΥΚΕΙΟ ΚΕΪΠΣΑΪΝΤ
Έλα, Ντόσον. Πες μου το σατανικό σου σχέδιο.
-Τι εννοείς; -Είναι Παρασκευή και 13.
Είναι η αγαπημένη σου νύχτα και λείπουν οι γονείς σου.
Τι θα ντυθείς; Μάικλ Μάγιερς ή μάνα του Νόρμαν Μπέιτς;
Δεν πρόκειται να συμβεί απόψε. Δεν θα μιμούμαι πια ταινίες.
Μια στιγμή. Τι άκουσα μόλις τώρα;
Δεν θα προσπαθώ να κάνω τη ζωή μου συναρπαστική ταινία.
Ξέρεις γιατί; Επειδή στο τέλος απογοητεύομαι.
Όταν άρχισα να βγαίνω με την Τζεν, σκέφτηκα:
"Στο εξής όλα θα είναι ένα επικό ρομάντζο,
γεμάτο πάθος, ρομαντισμό και με ευτυχισμένο τέλος".
Δεν ήταν καθόλου έτσι.
Οι ήρωες ήταν ελαττωματικοί και χωρίς έμπνευση.
Οι ερωτικές σκηνές ήταν τουλάχιστον ερασιτεχνικές.
Και το τέλος δεν ήταν καθόλου ευτυχισμένο.
Δεν ήταν καν τραγικό. Απλώς τελείωσε.
Τι προσπαθείς να πεις, Ντόσον;
Είναι Παρασκευή και 13. Έχουμε έναν δολοφόνο κοντά στο Κέιπσαϊντ.
Θα είναι ένα βράδυ σαν όλα τ' άλλα;
Δεν θα έχει σεάνς τα μεσάνυχτα ή πτώματα να πέφτουν απ' το ντουλάπι;
Όχι.
Κρίμα, φίλε.
Την πάτησες.
Τζεν;
Γεια σου, Κλιφ. Τι κάνεις εδώ; Δεν είναι η τάξη σου.
Θες να βγούμε απόψε;
-Πολύ απότομο. -Με πιέζει ο χρόνος.
Κοίτα...
Δεν ψήνομαι να βγω ραντεβού μετά από αυτό που συνέβη την τελευταία φορά...
Επειδή αυτός που έβγαινες δεν ήταν και πολύ ευχάριστος.
Τι εννοείς; Ο Ντόσον είναι ευχάριστος.
Είναι ίσως το πιο πρωτότυπο κι ευφάνταστο ραντεβού στον πλανήτη.
Αν νιώθεις έτσι, γιατί δεν βγαίνεις ραντεβού τώρα;
Μεγάλη ιστορία, Κλιφ.
Τι λες γι' απόψε;
Λοιπόν...
Ναι, γιατί όχι; Θέλω να πω...
Μάλλον η κοινωνική μου ζωή είναι λίγο πεσμένη τελευταία, οπότε...
-Τι ώρα; -Θα περάσω να σε πάρω στις επτά.
Θεέ μου!
Ναι. Να μαντέψω. Ο Ντόσον, έτσι;
-Ο νεκρός Ντόσον. -Ο τύπος έχει χιούμορ πάντως.
Κι εγώ έχω χιούμορ.
Το ξέρω. Το ξέρω ότι έχεις.
Δεν αργώ ποτέ.
-Συγγνώμη. Τα λέμε μετά; -Ναι.
Ευχαριστώ.
Ο αδερφός μου το ξέρει επειδή είναι αστυνομικός.
Λέει ότι όλα τα θύματα είναι νεαρά κορίτσια στην ηλικία σου, Τζόι.
Ο δολοφόνος καταδιώκει τα θύματά του με γράμματα και τηλεφωνήματα,
πριν πάρει ένα μαχαίρι και τους ξεριζώσει την καρδιά.
-Αποκλείεται. -Δεν κάνω πλάκα. Συλλέγει καρδιές.
Δεν το λένε στις ειδήσεις γιατί είναι μακάβριο, αλλά είναι αλήθεια.
Είναι λυπηρό. Ο τύπος απλώς αναζητά την αγάπη.
Ναι. Αυτή θα είναι η υπεράσπισή του όταν τον βρουν.
Αν τον βρουν, Τζόι.
Επιτίθεται με διαστήματα 160 χιλιομέτρων. Το Κέιπσαϊντ είναι ο επόμενος στόχος.
Ποτέ δεν ξέρεις πού μπορεί να είναι. Μπορεί να είναι πίσω σου τώρα.
Ντόσον, σταμάτα! Θα με στείλεις στο τρελάδικο.
-Σ' αρέσει και το ξέρεις. -Εντάξει.
Σεάνς απόψε στο σπίτι μου. Αυτό θα σας ξετρελάνει.
Τι έγινε το "Δεν θα μιμούμαι πια ταινίες";
Ας πούμε ότι οι παλιές συνήθειες δεν κόβονται εύκολα.
Και οι παλιοί φίλοι κόβονται ακόμα πιο δύσκολα.
-Τι έχεις σχεδιάσει; -Νομίζω ότι θα το αντέξει η καρδιά σου.
Γεια.
Είστε όλοι μέσα;
Έχω κανονίσει με τον Κλιφ απόψε. Δεν μπορώ να έρθω.
Αλήθεια;
-Σε ενοχλεί; -Θα έπρεπε;
-Δεν ξέρω. -Όχι, δεν με ενοχλεί.
Σε ενοχλεί που δεν με ενοχλεί;
-Θα έπρεπε; -Δεν ξέρω.
-Όχι, δεν μ' ενοχλεί. -Χαίρομαι που δεν ενοχλείται κανείς.
Θεέ μου!
Ευχαριστώ, Ντόσον, που δεν το έκανες σε μένα.
Εντάξει. Ήταν ύπουλο. Άτιμε.
-Εμένα δεν θα με τρομάξεις; -Τι εννοείς;
Τρόμαξες την Τζόι και τον Πέισι. Είμαστε ακόμα φίλοι, έτσι;
Θεώρησα ότι δεν σου αρέσουν τα τρομακτικά πράγματα.
Ναι, δεν μ' αρέσουν. Απλώς εγώ...
-Τι; -Τίποτα.
-Καλά να περάσετε. -Θα περάσουμε.
Τα λέμε.
Πέισι, είσαι βλάκας. Αηδία.
Η χρήση φωτός και σκότους του Τζον Κάρπεντερ θύμιζε πρώιμο...
-Χίτσκοκ; -Χίτσκοκ.
Στο Χάλοουιν, γέμιζε το κάδρο για να είσαι πάντα σε επιφυλακή.
Πλαισιώνει τους ηθοποιούς ώστε να υπάρχει κάτι στο κάδρο μαζί τους.
Μερικές φορές ήταν μόνο ένα κλαδί δέντρου. Αλλά εκεί φαίνεται η δεξιοτεχνία του.
Εδώ ολοκληρώνεται η συζήτηση της Παρασκευής και 13.
Επιστρέφουμε στον Ντέιβιντ Λιν τη Δευτέρα. Μέχρι τότε...
-Ντόσον. Περίμενε. -Τι τρέχει;
Γρήγορη ερώτηση. Συγγνώμη, αλλά θέλω μία χάρη.
-Τι; -Βασικά, θέλω μία συμβουλή.
Θα βγω με την Τζεν. Νιώθω ότι είναι η τελευταία μου ευκαιρία.
Πού λες να την πάω;
-Δεν θα ανακατευτώ. -Έλα. Βοήθησέ με.
Θέλω η βραδιά να είναι εκπληκτική. Ξέρεις την Τζεν.
Τι της αρέσει; Θέλω να είναι ευφάνταστο και πρωτότυπο.
Σύμφωνα μ' εκείνη, είσαι ο ειδικός σ' αυτές τις βλακείες.
Έτσι είπε; Τι ακριβώς είπε;
Χρειάζομαι τη βοήθειά σου. Πού να την πάω; Τι θέλει;
Τι θέλει ο καθένας, Κλιφ; Θέλει να διασκεδάσει.
Πολύ γενικό. Ξέρω τι θα πει διασκέδαση, αλλά δεν ξέρω πώς διασκεδάζει η Τζεν.
-Άσε να το σκεφτώ. -Σκέψου. Ωραία. Καλό πράγμα η σκέψη.
ΘΑ ΠΕΘΑΝΕΙΣ ΑΠΟΨΕ!
Θεέ μου! Με τρόμαξες!
Κοίτα εδώ.
-Πού το βρήκες; -Δεν ξέρω. Νομίζω...
Ξέρεις κάτι; Ο Ντόσον θα το έβαλε στο ντουλάπι μου.
Πώς ξέρεις ότι ήταν ο Ντόσον;
Έλα τώρα. Βρομάει Ντόσον.
Μην ανησυχείς, θα σε προστατέψω. Τα λέμε μετά;
-Ναι. Πού θα πάμε απόψε; -Είναι έκπληξη.
Αλλά σου υπόσχομαι ότι θα είναι απίστευτα πρωτότυπο κι απρόβλεπτο.
-Εμπρός; -Εμπρός;
Ποιος είναι;
Πες μου το όνομά σου και θα σου πω το δικό μου.
Εντάξει, Ντόσον, έλαβα το σημείωμά σου. Νιώθω ότι συμμετέχω. Ευχαριστώ.
Τώρα μπορείς να σταματήσεις.
Ποιος είναι ο Ντόσον;
Εντάξει. Ναι, την έχω δει την ταινία.
Πες μου το όνομά σου.
Ντρου Μπάριμορ.
Θες να παίξουμε; Ας μπούμε στο ψητό. Αγαπημένη ταινία τρόμου;
Παρασκευή και 13. Εσένα;
Οι Δέκα Εντολές. Μη ρωτάς.
Είσαι ο ξακουστός Δολοφόνος Γυναικών;
Περιμένεις απ' έξω να μου ξεριζώσεις την καρδιά;
Ίσως.
Δωρεάν συμβουλή, εντάξει; Βρες καλύτερη καρδιά.
Η δική μου έχει ραγίσει.
Σε πείραξε κανείς;
Όχι. Μόνη μου το έκανα.
Λυπάμαι.
Κι εγώ.
Ίσως μπορώ να βοηθήσω.
Εντάξει, Ντόσον, δεν χρειάζεται να το συνεχίζουμε.
Επαναλαμβάνω, ποιος είναι ο Ντόσον;
Εντάξει, πού είσαι; Έξω;
Αυτό θα ήταν πολύ προβλέψιμο. Είμαι πολύ πιο κοντά.
-Αρκετά. Εντάξει. -Γιατί δεν ψάχνεις το σπίτι;
Ντόσον, δεν μπήκες κρυφά στο σπίτι, έτσι;
Είσαι τυχερός που λείπει η γιαγιά μου.
Αυτός ο Ντόσον πρέπει να είναι χαμένο κορμί.
Δεν είναι, εντάξει; Λίγο εκκεντρικός, αλλά με την καλή έννοια.
Τι κάνει ο παππούς σου;
Ξέρεις, Ντόσον...
Ντόσον, το να κρύβεσαι στο δωμάτιο του παππού μου είναι πολύ ποταπό.
Εντάξει. Τα κατάφερες.
Φοβάμαι. Μπορείς να βγεις.
Πού είσαι;
Ό,τι κι αν κάνεις, Τζένιφερ, μην κοιτάξεις κάτω από το κρεβάτι.
Παππού.
Εντάξει. Ξέρεις κάτι, Ντόσον; Δεν είναι πια αστείο, εντάξει;
Σταμάτα να με λες Ντόσον.
-Ποιος είσαι; -Μάντεψε.
Ποιος είναι εκεί;
Είπα, ποιος είναι εκεί;
-Θεέ μου! -Τζένιφερ! Εγώ είμαι.
Δεν έβρισκα το κλειδί της μπροστινής πόρτας. Ποιος είναι στο τηλέφωνο;
Ποιος είναι;
Σύντομα, Τζένιφερ.
Σύντομα.
-Πολύ αργά. Το είδα. -Τι είδες;
Μία από τις φάρσες που μας ετοίμασες γι' απόψε.
Δεν ξέρω για τι πράγμα μιλάς.
Αν αναφέρεσαι στο πάθος που είχα με τον φόβο σαν παιδί,
έχω ωριμάσει τον τελευταίο χρόνο.
-Σωστά. Τι είναι πίσω από τον καναπέ; -Τίποτα.
-Έλα. Για να δω. -Δεν είναι τίποτα.
Μη σπρώχνεις. Και μη νομίζεις ότι με ξεγέλασες με το αθώο βλέμμα,
"Ποιος, εγώ;" του Ρίτσι Κάνινχαμ.
-Ξέρω ότι είναι φάρσα. Σ' έχω καταλάβει. -Τότε δεν έχεις τίποτα να φοβηθείς.
-Να κι ο Πέισι. Έλα. Πάμε. -Πού;
Στο μαγαζί. Πρέπει να φάμε κάτι απόψε.
Δεν θέλω να πηγαίνω μαζί του. Οδηγεί επικίνδυνα.
Δεν έχετε παραισθήσεις. Ο Πέισι πήρε το τζιπ. Να ακούσω ένα "ζήτω";
Να ακούσω ένα "ζήτω";
Δεν μ' αρέσει καθόλου αυτό.
Είμαι καλός οδηγός. Μην ανησυχείς. Μπες στο λεωφορείο, Γκας.
-Είσαι ο χειρότερος οδηγός του κόσμου. -Δεν συμφωνώ, Ντόσον.
-Πρόσεχε το αμάξι, Τζο. -Γιατί;
Βασικά...
Δεν μπορώ να το σβήσω.
Μπορώ, αλλά είναι μπελάς, γιατί δεν έχω τα κλειδιά.
-Ναι. Το ξέχασα. Το κλέβεις. -Δανείζεσαι από την οικογένεια.
Ποτέ δεν κλέβεις.
-Ποιος νομίζεις ότι είσαι; -Σκάσε.
-Δεν σου ανήκω! -Μη μ' αγγίζεις!
-Είσαι τρελός, το ξέρεις; -Φύγε από μπροστά μου, σκύλα!
Ό,τι θέλω θα κάνω!
-Να κάνουμε κάτι; -Είναι οικογενειακός καβγάς. Άσ' το.
Μη! Άσε με. Σταμάτα! Άσε με!
Να σου πω!
-Πού νομίζεις ότι πας; -Να μη σε νοιάζει!
-Φεύγω. -Είσαι ένα τίποτα, το ξέρεις;
Ένα άχρηστο υποκείμενο! Σε μισώ!
Κόπανε!
Γεια σας, αγόρια.
Κάνετε πάρτι;
Ναι, κάνουμε.
Είναι πάρτι με γάλα και μπισκότα;
-Όχι απαραίτητα. -Μη μου πεις ότι δεν είσαι 21.
Σχεδόν. Δύο βδομάδες ακόμα.
Θες να σου πάρω ένα μπουκάλι κρασί;
Ναι, θα ήταν τέλειο.
Δεν θα το πληρώσεις πρώτα;
Και πού θα είναι η πλάκα;
Θα σε δω έξω.
Θεέ μου.
-Γεια σου. -Γεια.
-Πώς σε λένε; -Τζόι.
Γεια σου, Τζόι. Είμαι ο Ντέιβιντ. Έχω χαθεί λίγο.
Πήγαινα στο Πρόβιντενς. Νομίζω ότι κάπου έστριψα λάθος.
Στο Πρόβιντενς; Έχεις χαθεί για τα καλά.
Ίσως μπορείς να μου δείξεις τη σωστή κατεύθυνση.
Φυσικά. Παίρνεις την οδό Ελμ, που είναι αυτός ο δρόμος
και συνεχίζεις λίγα χιλιόμετρα μέχρι να βγεις στην εθνική.
Συγγνώμη. Κοιτούσα επίμονα;
Έχεις πολύ εκφραστικά μάτια.
Σου το έχει πει ποτέ κανείς;
Είναι διαπεραστικά.
Ευχαριστώ.
Θεέ μου, είμαι πτώμα. Ήμουν στο δρόμο όλη μέρα.
-Υπάρχει ξενοδοχείο κοντά; -Ναι. Όχι πολύ μακριά.
Δεν ξέρω καθόλου την περιοχή.
Εσύ; Μένεις εδώ κοντά;
Τι συμβαίνει;
Χρειάζεσαι κάτι;
Όχι, φίλε. Τίποτα.
Ευχαριστώ για τη βοήθεια, Τζόι.
Καλή τύχη.
Δεν σου είπε ποτέ η μητέρα σου να μη μιλάς σε ξένους;
Μπορεί να είναι ο Δολοφόνος Γυναικών;
Είχε χαθεί. Χρειαζόταν οδηγίες.
Έλα τώρα, Τζόι. Είναι το πιο παλιό κόλπο που υπάρχει.
Πριν το καταλάβεις, βρίσκεσαι στο δάσος μ' ένα σχοινί γύρω απ' τον λαιμό σου.
Είσαι παρανοϊκός.
Οι κατά συρροή δολοφόνοι είναι συνήθως λευκοί άντρες στα 20.
Γεια.
-Είναι επικίνδυνη η δεκαετία του '90. -Ό,τι πεις.
-Ορίστε, γλυκέ μου. -Τέλεια.
Καμπερνέ σοβινιόν. Το αγαπημένο μου.
Ο φίλος μου κάνει μία σεάνς στο σπίτι του
κι αναρωτιόμουν αν θέλεις να έρθεις.
-Ούρσουλα! -Θα το ήθελα πολύ.
-Μπες στο αμάξι, Ούρσουλα. -Πού το αμάξι σου;
Εκεί.
-Για πού το 'βαλες; -Κλειδώστε τις πόρτες!
-Φύγε, Πέισι! -Άνοιξε την πόρτα, τώρα.
Πάμε να φύγουμε. -Καλά, καλά.
Άχρηστε!
Κλιφ, στις 7:00 ακριβώς.
-Δεν αφήνω μία κυρία να περιμένει. -Είσαι ο Κλίφορντ Έλιοτ;
Γεια σας. Βρήκα αυτό το γράμμα στη βεράντα.
Ευχαριστώ, Κλίφορντ. Έχω ακούσει πολλά για σένα.
Πασαδόρος, κορυφαίος μαθητής
και σε βλέπω κάθε βδομάδα στην Πρώτη Εκκλησία του Ναζωραίου.
Γιαγιά, σου τρέχουν τα σάλια.
Δεν είναι όμορφη η μικρή μας Τζένιφερ απόψε;
-Ναι, κυρία μου. -Αντίο, γιαγιά.
Να περάσετε καλά και να τη φέρεις πίσω πριν τα μεσάνυχτα,
αλλιώς θα γίνει κολοκύθα.
Εντάξει, το υπόσχομαι. Θα τη φροντίσω.
Σε συμπαθεί.
-Δεν είναι καλό σημάδι. -Αλήθεια;
Κάνει ψύχρα. Θα πάρω το μπουφάν μου.
Δεν θα πάμε και τόσο μακριά. Μόνο 30 μέτρα.
-Πού πάμε; -Στου Ντόσον. Θα κάνει σεάνς.
Δεν θα είναι φοβερό;
Ωραίο σπίτι.
Καλαμπόκι με καραμέλα.
Θεέ μου.
Ποιος το έκανε αυτό;
-Ο Ντόσον. Πολύ εύκολο. -Δεν πειράζει. Μ' αρέσει να τρομάζω.
Το αγόρι μου, ο Έντι, με τρομάζει απίστευτα.
-Το φαντάζομαι. -Χρειάζομαι ένα ποτό.
Σερβιριστείτε μόνοι σας.
Ευχαριστώ για το τηλεφώνημα.
Ποιο τηλεφώνημα; Έπρεπε να σου τηλεφωνήσω;
Ναι. Και το σημείωμα στο ντουλάπι μου. Ωραία πινελιά.
Ήταν λίγο σκληρόκαρδο, αλλά πολύ ρεαλιστικό.
Ποιο σημείωμα; Ποιο τηλεφώνημα;
Μη μου κάνεις τον χαζό. Ξέρω ότι προσπαθείς να με τρομάξεις.
Όχι. Γιατί να το κάνω αυτό;
Γιατί αυτό κάνεις εσύ. Είναι Παρασκευή και 13...
Αλλά αυτό είναι όλο. Ψεύτικα φίδια. Συγγνώμη που δεν σχεδίασα κάτι για σένα.
Δεν περίμενα να σου αρέσει.
Εντάξει. Τίποτα εδώ.
Έχεις τιρμπουσόν; Είναι ζεστό, θα χρειαστούμε πάγο.
Είναι σαν λούνα παρκ εδώ μέσα.
Ευχαριστώ. Τζόι, φέρνεις το βιβλίο σεάνς; Είναι στην ντουλάπα του διαδρόμου.
Ευχαριστώ που με κάλεσες. Είναι τέλειο.
-Βρίσκεις; -Είναι το πιο πρωτότυπο πρώτο ραντεβού.
Πόσοι θα έφερναν μία κοπέλα στο σπίτι του πρώην της;
Είναι κλασικό.
Νομίζω ότι αρχίζει να με ερωτεύεται.
Συγχαρητήρια.
Είναι ιδέα μου ή είναι πολύ αλλόκοτο;
Βγήκα ραντεβού και κατέληξα εδώ;
-Έλα τώρα. Ποιανού ιδέα ήταν; -Του Κλιφ;
Όχι. Δεν είναι τόσο εφευρετικός. Σίγουρα είναι δουλειά του Ντόσον.
Λες;
Πνεύματα, είστε μαζί μας;
Πνεύματα, ελάτε σ' εμάς.
-Ούρσουλα, είσαι θεά των πνευμάτων; -Επικοινωνώ καμιά φορά.
Ενίοτε καταλαμβάνουν το σώμα μου κάποια αδελφικά πνεύματα.
Ντιόν και Λατόγια;
Να καλέσουμε τα θύματα του Δολοφόνου Γυναικών.
Ίσως τον αναγνωρίσουν. Θα πάρουμε την αμοιβή. Ωραία θα ήταν.
Ξέρετε ότι καταδιώκει τα θύματά του;
Συνήθως μέσω σημειωμάτων και τηλεφωνημάτων.
-Αλήθεια; -Ναι.
Έτσι έκανε με το κορίτσι στη Βόρεια Καρολίνα.
Έστελνε σημειώματα και την ακολουθούσε από το σχολείο.
Κοιτούσε απ' το παράθυρό της.
Μετά τηλεφωνούσε παριστάνοντας κάποιον άλλο.
Ανατριχιαστικό. Κι εσένα δεν σου τηλεφώνησαν;
-Σου τηλεφώνησε κάποιος; -Ναι. Και τον λένε Ντόσον.
Τζεν, σου ορκίζομαι, δεν σου τηλεφώνησα.
Γιατί δεν ολοκληρώνεις την ιστορία;
-Αφού δεν σ' αρέσουν τα τρομακτικά. -Έχω αντιφατική προσωπικότητα.
-Συνέχισε. -Εντάξει.
Της τηλεφώνησε κι έμαθε ότι θα ήταν μόνη στο σπίτι.
Ζούσε σε μία πόλη όπου κανείς δεν κλείδωνε την πόρτα του.
Της έκλεισε το ρεύμα, της έκοψε το τηλέφωνο,
μπήκε από την μπροστινή πόρτα, ανέβηκε τις σκάλες, πήγε στο δωμάτιό της
ενώ κοιμόταν και της ξερίζωσε την καρδιά με τη μία.
Χρησιμοποιεί ένα μακρύ, κοφτερό νυστέρι και νομίζουν ότι είναι γιατρός.
-Ξέρεις γιατί είναι τρομακτική ιστορία; -Είναι αλήθεια.
Νομίζεις ότι αυτά δεν συμβαίνουν ποτέ, αλλά συμβαίνουν πάντα.
Έχω κι εγώ μία ιστορία.
Αληθινή.
Μία γυναίκα με νεογέννητο πάει στην εξοχή να μαζέψει μούρα.
Αφήνει το μωρό στο κάθισμα του αυτοκινήτου
με ανοιχτή την πόρτα για να το ακούσει αν κλάψει.
Πάει να μαζέψει μύρτιλα και μετά από μισή ώρα...
συνειδητοποιεί ότι δεν έχει ακούσει καθόλου το μωρό.
Τρέχει πίσω στο αμάξι.
Ένα τεράστιο φίδι είχε μπει στον λαιμό του μωρού
με την ουρά του να κουνιέται απ' έξω.
Σε κατάσταση σοκ, βάζει το χέρι της, τραβάει το φίδι...
και μαζί με αυτό, βγαίνουν τα εντόσθια του μωρού.
Δεν είναι τρομακτικό, είναι αηδιαστικό.
-Είναι απαίσιο. -Καημένο μωρό.
Έχω μία τρομακτική ιστορία.
Ένα μικρό παιδί, ένα αγόρι,
πάει στο παντοπωλείο και παίρνει μία γυναίκα.
Είναι ξέφρενη, ξέρετε, λίγο τρελή. Αλλά όμορφη.
Την πάει στο σπίτι του φίλου του, όπου παίζουν.
Και κανείς τους δεν ξέρει ότι αυτή η γυναίκα είναι λίγο άρρωστη.
Ξέρετε, στο κεφάλι.
Το αποτέλεσμα μετά από χρόνια κακοποίησης.
Στην τσάντα της, κουβαλάει ένα μεγάλο μαχαίρι.
Γιατί μερικές φορές, έτσι για πλάκα,
της αρέσει να κόβει λαιμούς για να δει μέχρι πού θα πεταχτεί το αίμα.
Τι στο καλό; Με φρικάρει αυτό.
-Ντόσον, άναψε τα φώτα. -Δεν το έκανα εγώ. Διακοπή θα έχει.
Αλήθεια; Διακοπή ρεύματος κατά τη σεάνς μας. Φοβερή σύμπτωση, Ντόσον.
Θα τηλεφωνήσω στην εταιρεία ηλεκτρισμού.
-Για φαντάσου. Το τηλέφωνο είναι νεκρό. -Μην κοιτάς εμένα.
Τέλεια! Ούτε τηλέφωνο, ούτε ρεύμα. Ίσως είναι ο Δολοφόνος Γυναικών.
Ίσως είναι ο χαζός Ντόσον.
Ας αφήσουμε τ' αστεία γιατί έχω αρχίσει να τρομάζω.
-Είναι κλειδωμένες οι πόρτες; -Πάμε να δούμε.
Τζόι και Πέισι, ελέγξτε την πόρτα. Τζεν και Κλιφ, φέρτε φακούς.
Πού πας εσύ;
-Να ελέγξω τις ασφάλειες. Μείνε εκεί. -Όχι, έρχομαι μαζί σου.
Εντάξει.
-Σου την έφερε. Έχεις φοβηθεί για τα καλά. -Δεν φοβάμαι.
Σε παρακαλώ. Μη φρικάρεις. Ο Ντόσον άρχισε τα παλιά του κόλπα.
-Δεν υπάρχει ψυχοπαθής εδώ. -Υπάρχει. Και την έφερες εσύ.
Δεν θυμάσαι τι έγινε με την Ταμάρα; Αυτό είναι χειρότερο.
Το οιδιπόδειό σου θα μας σκοτώσει όλους.
Τη βρίσκω σέξι. Με γουστάρει, δεν νομίζεις;
Είναι τρελή. Η ιστορία με το μαχαίρι στην τσάντα της;
Πάρ' το απόφαση, Πέισι. Έχεις το χειρότερο γούστο στις γυναίκες.
Κι όταν το λες εσύ αυτό, πονάει.
-Τι σημαίνει αυτό; -Και το δικό σου γούστο;
Θα πεθάνεις μαραζώνοντας για τον καλύτερό σου φίλο.
Είναι τόσο στο σκοτάδι, που δεν έχει ιδέα ότι τον ποθείς.
-Δεν τον ποθώ. -Σωστά. Όλο άρνηση.
Πάμε να δούμε;
Ναι. Πάμε.
Δεν φοβάσαι, έτσι;
Όχι.
Κλιφ;
Κλιφ.
-Με τρόμαξες. -Συγγνώμη.
Φίλε! Προς στιγμήν, σε πέρασα για εκείνη την τρελή.
Δεν είναι θεοπάλαβη;
-Νομίζω ότι μας την έχουν στήσει. -Τι εννοείς;
Έλα. Σίγουρα κάτι θα πεταχτεί από την ντουλάπα.
Φίδια, ένα ματωμένο πτώμα...
Πάει η θεωρία σου.
Θα πεθάνεις απόψε
Βλέπεις; Τι σου έλεγα; Ο Ντόσον μου το κάνει αυτό όλη μέρα.
Πρώτα, το σημείωμα στο ντουλάπι μου, τα τηλεφωνήματα σπίτι μου...
-Πώς ξέρεις ότι ήταν αυτός; -Ποιος άλλος;
Κι αν ο Ντόσον δεν είχε σχέση με αυτό; Κι αν...
Κι αν σε ακολουθεί κάποιος ψυχοπαθής και θέλει να σε σκοτώσει;
Κάνει κρύο εδώ μέσα. Ορίστε. Πάρε αυτό.
Τι νόμιζες; Ότι θα σου βγάλω μαχαίρι;
Όχι. Φυσικά και όχι.
Δεν μαχαιρώνω ανθρώπους.
Παίρνω πιστόλι και τους πυροβολώ στο κεφάλι.
Σε πειράζω, γλυκέ μου.
-Είσαι καλή ηθοποιός. -Περίεργο που το λες αυτό.
Για μια περίοδο, σκεφτόμουν να πάω στο Χόλιγουντ.
Μετά, δεν ξέρω...
γνώρισα τον Έντι.
-Τον τύπο από το πάρκινγκ; -Ναι, είναι τρελός.
Ήταν στη φυλακή.
-Γιατί; -Για ξυλοδαρμό.
Κοπάνησε το κεφάλι ενός τύπου στον τοίχο.
Το μάτι του τύπου κρεμόταν απ' την κόγχη.
Είναι τέρας.
Αλλά είναι το δικό μου τέρας.
Ξέρεις, η αγάπη είναι πολύπλοκη σκύλα.
-Αυτό ξαναπές το. -Βλέπεις; Ήξερα ότι έχεις πρόβλημα.
Έχω αυτή την υπερ-διαίσθηση ή κάτι τέτοιο.
Μόλις χώρισες με την κοπέλα που είναι μέσα.
Ένιωσα το συναίσθημα. Αλλά μην ανησυχείς.
Κι αυτή σ' αγαπάει.
-Τι ξέρεις γι' αυτό; -Ξέρω ότι σε θέλει.
Και την τρομάζεις όλη νύχτα. Είναι προφανές ότι τη θέλεις.
Δεν την τρόμαξα καθόλου απόψε. Την Τζόι τρομάζω.
Τη μελαχρινή. Χαριτωμένη, δυναμική.
-Θα τα πάτε μια χαρά. -Η Τζεν είναι η πρώην μου, όχι ο Τζόι.
-Τότε βγαίνεις με λάθος κοπέλα. -Όχι.
Η Τζόι κι εγώ είμαστε καλοί φίλοι. Τίποτα παραπάνω.
Έχουμε αυτό τον τηλεπαθητικό δίαυλο που έλεγες.
Δεν καταλαβαίνω. Έβαλα χρονόμετρο για να σβήσει στις 11:00.
-Η διακοπή ήταν κόλπο; -Ναι, αλλά ο πίνακας με τις ασφάλειες.
Σαν να ήρθε κάποιος και να τον μπλόκαρε.
Τι ήταν αυτό;
Πάμε μέσα.
-Πού ήσουν; -Πήγα να ανάψω τα φώτα.
-Πού είναι η Τζόι; -Πήγε να σε βρει.
Την αφήσατε να πάει μόνη της;
Τζόι!
Θεέ μου! Τζόι!
Τζόι, μίλα μου.
Τζόι.
Αστείο. Πολύ αστείο.
-Σου την έφερα, Ντόσον. -Ήταν άθλιο.
Δεν ήταν καθόλου αστείο.
Έλα. Όταν το κάνεις εσύ είναι καλά;
Αυτό είναι άλλο. Δείχνω λαστιχένια φίδια, όχι την Τζόι νεκρή.
-Υπάρχει διαφορά. -Μην κλάψεις.
Ήταν ιδέα της Τζεν και πολύ καλή, μάλιστα.
Τζεν, δική σου ιδέα ήταν;
Τα σημειώματα και τα τηλεφωνήματά σου δεν ήταν λαστιχένια παιχνίδια.
Ήταν πολύ αληθινά και πολύ τρομακτικά, να προσθέσω.
Δεν ξέρω για τι πράγμα μιλάς. Δεν έστειλα σημειώματα ούτε σου τηλεφώνησα.
Σοβαρολογείς;
Κοίτα με στα μάτια και πες μου ότι δεν προσπάθησες να με τρομάξεις.
-Δεν προσπάθησα να σε τρομάξω. -Ορκίσου στον Θεό.
Δεν πιστεύεις στον Θεό.
-Τότε, ποιος το έκανε; -Ο Δολοφόνος Γυναικών. Δεν ξέρω, Τζεν!
-Και γιατί δεν το έκανες; -Τι;
Γιατί δεν προσπάθησες να με τρομάξεις; Δεν υπάρχω πια για σένα;
Τζεν, εσύ με χώρισες.
Δεν θέλεις καμία σχέση μαζί μου, οπότε σε διέγραψα από τη λίστα.
Τότε, γιατί μας κάλεσες στο σπίτι σου;
Δεν ξέρω.
Να βοηθήσω τον Κλιφ.
Να προσπαθήσω να σε ξεπεράσω.
Ή να με προσέχεις;
Δεν μ' αρέσει έτσι όπως είναι τα πράγματα, Τζεν.
-Δεν είναι καλή ιδέα! Όχι. -Όχι.
-Πρέπει να φύγω. -Εντάξει.
Αλλά, ξέρεις, Ντόσον, ό,τι κι αν συμβαίνει μεταξύ μας...
Δεν θέλω να με διαγράψεις από τις λίστες σου, εντάξει;
Θεώρησε ότι ξαναμπήκες στη λίστα.
-Τρόμαξέ με την επόμενη φορά, εντάξει; -Μην ανησυχείς. Θα σε τρομάξω.
Φοβάσαι;
Τα έχω κάνει πάνω μου.
Ξέρεις...
μπορεί να φαίνομαι νέος, αλλά έχω πάει με μεγαλύτερες γυναίκες.
Το άκουσες αυτό;
Κάποιος είναι στους θάμνους.
Σκύλα!
Μη με πλησιάζεις! Πέισι, πάνω του! Έλα!
-Θα σε σκοτώσω! -Είδε κανείς την Τζεν...
-Θα σας σκοτώσω και τους δύο! -Όλο υποσχέσεις είσαι!
Ο Πέισι θα σε σκίσει! Είναι ο νέος μου άντρας και θα με προστατέψει!
-Μην του το λες αυτό. -Τι συμβαίνει;
-Ο φίλος της είναι έξω. -Και είναι τσαντισμένος!
-Θα πάρω την αστυνομία, Έντι! -Όχι, δεν θα την πάρεις!
Θα την καλέσω! Θα την πάρω τώρα!
Δεν μπορείς. Αποσύνδεσα τη γραμμή του τηλεφώνου.
Έχει τρελαθεί. Εγώ φεύγω από εδώ.
-Προσπαθεί να μπει. -Κλειδώστε τις πόρτες!
Πάμε, πάμε.
-Τι κάνει; Σκαρφαλώνει στους τοίχους; -Είναι δυνατός, αλλά όχι ο Σπάιντερ-Μαν.
-Σκαρφαλώνει στη σκάλα. -Θα σκαρφαλώσει στο παράθυρό σου.
Πήγαινε στης Τζεν με τον Νταγκ και φέρτε βοήθεια.
Το παράθυρο είναι ανοιχτό.
Μπήκε.
-Θες να μου φας τη γυναίκα; -Όχι, κύριε, καθόλου.
Πες αντίο!
Είσαι νεκρή.
Σταμάτα! Άφησέ τον!
Άφησέ τον! Έντι;
-Μίλα μου, γλυκέ μου. -Συγγνώμη, μωρό μου.
Έντι, είσαι καλά; Θα σε πάω σπίτι, γλυκέ μου.
-Σ' αγαπώ, Ούρσουλα. -Σ' αγαπώ.
Πάμε να φύγουμε από εδώ!
Αυτά τα παιδιά είναι αλλόκοτα!
Συγγνώμη για τη ζημιά. Δουλεύω στο μπόουλινγκ.
Αν έρθεις, θα σου κάνω έκπτωση στα παπούτσια.
Ευχαριστώ.
Ήταν σκέτος εφιάλτης.
Νόμιζα ότι σου άρεσε να φοβάσαι.
Λάθος. Δεν μ' αρέσει καθόλου.
Είσαι σίγουρη; Άλλα μου είπε ο Ντόσον.
Τι εννοείς;
Ξέρεις πώς νιώθω για σένα, έτσι;
Βασικά, ξέρεις πώς νιώθω για σένα;
Μου αρέσεις. Νομίζω... Σε βρίσκω υπέροχη.
Ευχαριστώ, Κλιφ.
Κι εγώ σε βρίσκω υπέροχο.
-Δεν νομίζω. -Όχι, αλήθεια. Είσαι πολύ γλυκός.
Έχω την αίσθηση ότι σ' αρέσει ο Ντόσον επειδή είναι δημιουργικός
και ίσως νομίζεις ότι είμαι πολύ σφιχτός ή πεζός ή κοινότυπος.
Όχι. Δεν νομίζω κάτι τέτοιο.
Λοιπόν, πήγα στον Ντόσον και ζήτησα τη συμβουλή του.
Ζήτησες τη συμβουλή του Ντόσον;
Μου είπε ότι σου αρέσει να τρομάζεις
και ότι αν σε τρομάξω, θα εντυπωσιαστείς.
Μισό λεπτό, εσύ μου τηλεφώνησες το απόγευμα.
Και τα σημειώματα. Εσύ τα έστειλες.
-Ο Ντόσον σου είπε να το κάνεις. -Όχι. Μόνος μου το σκέφτηκα.
Δεν είναι φοβερό;
Κλιφ...
Ξέρεις κάτι;
Για να είμαι ειλικρινής, δεν ψάχνω για αγόρι τώρα.
Η ερωτική μου ζωή κατέρρευσε
και τώρα μαζεύω τα κομμάτια μου.
Αλλά αν έψαχνα, θα ήθελα να είσαι ο εαυτός σου. Όχι απομίμηση του Ντόσον.
Μάλλον είναι χαζό. Να προσπαθώ να πρωτοτυπήσω αντιγράφοντας κάποιον.
Ναι.
Φαίνεται πως φτάσαμε.
Να σου δώσω ένα φιλί για καληνύχτα;
Ξέρεις...
-Συγγνώμη. -Δεν πειράζει, γιαγιά.
Όχι. Παρακαλώ. Δεν ήθελα να διακόψω.
-Γεια σου, Κλίφορντ. -Γεια σας.
-Έρχομαι αμέσως. -Όχι, μη βιάζεσαι. Με την ησυχία σου.
Νομίζω ότι η γιαγιά μου σε γουστάρει. Ενδιαφέρεσαι;
Βασικά, είμαι τσιμπημένος με κάποια άλλη.
Καληνύχτα, Κλιφ.
Καληνύχτα, γιαγιά.
Μ' αρέσει αυτός ο Κλίφορντ Έλιοτ. Είναι καλό παιδί.
Ναι, είναι πολύ καλός. Πάω να την πέσω.
Έχεις ένα γράμμα, αγάπη μου.
ΚΑΛΗ ΠΑΡΑΣΚΕΥΗ ΚΑΙ 13 ΝΤΟΣΟΝ
Τι είναι, αγάπη μου;
Βασικά, γιαγιά, για σένα είναι.
Καληνύχτα.
Σε τρόμαξα πολύ με αυτό εδώ.
-Ναι, αλλά όχι όσο σε τρόμαξα εγώ. -Δεν τρόμαξα.
Είδα την έκφρασή σου όταν με είδες να βγαίνω από την ντουλάπα.
Δεν ξέρω.
Νόμιζα ότι θα λυπόσουν αν πέθαινα.
Αυτό είναι γελοίο.
Δεν θα λυπόσουν; Ευχαριστώ.
Πλάκα κάνεις; Θεέ μου, θα ήμουν απαρηγόρητος.
Τζόι, αν πέθαινες...
Θεέ μου...
Δεν ξέρω τι θα έκανα.
Είναι ό,τι χειρότερο μπορώ να φανταστώ.
Κι εγώ;
Θα έκλαιγες αν πέθαινα;
Θα κοιμηθείς εδώ;
Σε πειράζει;
Όλη αυτή η φασαρία με τρόμαξε.
-Είχε πλάκα, όμως, έτσι; -Ναι.
Αλλά πέρασε η Παρασκευή και 13.
Οπότε τέρμα οι κόντρες με τον θάνατο, εντάξει;
Να κοιμηθούμε προσποιούμενοι ότι ο κόσμος είναι ένα χαρούμενο μέρος;
Εντάξει, Τζόι.
Χαριτωμένο.
Οι Αρχές πιστεύουν ότι συνέλαβαν τον γνωστό ως Δολοφόνο Γυναικών.
Ο ύποπτος Ντέιβιντ Μπλάντσερ βρέθηκε σε γειτονιά του Κέιπσαϊντ.
Οι αστυνομικοί βρήκαν ίχνη στο αμάξι του που τον συνδέουν με τους φόνους
που τρομοκρατούν τον τελευταίο καιρό την Ανατολική Ακτή.
Περισσότερες πληροφορίες για τη σύλληψη στο κεντρικό δελτίο.
-Μπομπ; -Και τώρα, σε άλλα τοπικά νέα...
ΑΠΟΔΟΣΗ ΔΙΑΛΟΓΩΝ ΥΠΟΤΙΤΛΩΝ: Ioannis Parasoglou